সুনামগঞ্জের দক্ষিণ সুনামগঞ্জ উপজেলায় নিয়ন্ত্রণ হারিয়ে বাস খাদে পড়ে ২৫ জন আহত হয়েছেন। রোববার (৯ সেপ্টেম্বর) বিকেল সাড়ে ৫টার দিকে সুনামগঞ্জ-সিলেট সড়কের পাগালা বাজারে এ দুর্ঘটনা ঘটে। স্থানীয়রা জানান, বিকেল সিলেট থেকে ছেড়ে আসা যাত্রীবাহী একটি বাস দক্ষিণ সুনামগঞ্জ উপজেলার পাগলা বাজারে পৌঁছালে নিয়ন্ত্রণ হারিয়ে রাস্তার পাশে খাদে পড়ে যায়। এতে বাসে থাকা ২৫ জন যাত্রী আহত হন। এরমধ্যে গুরুত্বর অবস্থায় সিলেটের দক্ষিণ সুরমা উপজেলার সমুজ আলী ছেলে কামরুল ইসলামকে (৩০) সিলেট ওসমানীকে মেডিকেল কলেজ হাসপাতালে পাঠানো হয়েছে। বাকিদের চিকিৎসার জন্য সুনামগঞ্জ সদর হাসপাতাল ও ছাতক উপজেলা কৈতক স্বাস্থ্য কমপ্লেক্সে পাঠানো হয়েছে। তাৎক্ষণিকভাবে আহতদের নাম পরিচয় জানা যায়নি। দক্ষিণ সুনামগঞ্জ থানার উপ-পরিদর্শক (এসআই) আলাউদ্দিন বিষয়টি নিশ্চিত করেছেন।